Hózk (UH/SN). Daloko znata je hornčernja Gleinig, kotraž w bywšim Hózkowskim młynje nad Klóšterskej wodu swoje wudźěłki produkuje. Prawidłownje staj Gunda Gleinig a jeje žiwjenski partner Christian Schmidt po puću, zo byštaj na hermankach, wikach a swjedźenjach swoju keramiku poskićałoj a předawałoj. Před tydźenjomaj na přikład běštaj w Jenje na wikach. Jónu wob lěto, tradicionelnje druhi kónc tydźenja w awgusće, pak twaritaj sej doma swoje stejnišćo – na idyliskim štyristronskim statoku. To wědźa tež daloko za mjezami wsy, a tak je sej na lětušu přehladku tež wjele ludźi z Chrósćic, Ralbic a Wotrowa do Hózka dojěło.
szl_Latn